Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A pénzügyi vállalkozásokról szóló 1996. évi CXII. törvénynek a banktitok megtartására vonatkozó kötelezettséget kimondó
Paragraph Index: 1323

A pénzügyi vállalkozásokról szóló 1996. évi CXII. törvénynek a banktitok megtartására vonatkozó kötelezettséget kimondó szabálya alapján az üzleti, illetőleg a banktitok körébe tartozó tény, információ, megoldás vagy adat, a törvényben meghatározott körön kívül a pénzügyi intézmény, illetve az ügyfél felhatalmazása nélkül nem adható ki harmadik személynek, és feladatkörön kívül nem használható fel. A jelzálogjog-bejegyzés alapját képező hitelszerződés tehát banktitoknak minősül, így az nem nyilvános. (545/K/1999) Az ingatlan-nyilvántartáshoz kapcsolódó beadványok közül megemlíthető az a panasz, melynek benyújtója az 1999. január 1-jétől a földhivatalhoz kötelezően benyújtandó APEH-nyomtatvánnyal kapcsolatban fordult az adatvédelmi biztoshoz. Az adatvédelmi biztos vizsgálata kiterjedt arra is, hogy a földhivatal jogosult-e egyáltalán kezelni ezeket a hozzá kötelezően benyújtandó nyomtatványokat. A földhivatal nincsen felhatalmazva a polgár adóazonosító jelének kezelésére, mindössze az 1998. évi LXII.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes